b"\n_START_ARTICLE_\nMeteorit Abee\n_START_SECTION_\nClassificaci\xc3\xb3\n_START_PARAGRAPH_\nEl meteorit \xc3\xa9s de tipus condrita enstatita, \xc3\xa9s a dir una condrita que majorit\xc3\xa0riament t\xc3\xa9 proporcions sub-solars Mg/Si i refract\xc3\xa0ries/Si, composicions d'is\xc3\xb2tops d'oxigen que s'aproximen a la l\xc3\xadnia de fraccionament terrestre, i ensamblatges minerals molt redu\xc3\xafts (que contenen poc FeO, metall que cont\xc3\xa9 silici i sulfurs d'elements normalment considerats lit\xc3\xb2fils). Pertany al grup EH, que es distingeix per tenir c\xc3\xb2ndrules petites (0,2 mm), abundant metall (~ 10% vol), ser ric en Si (~ 3% en peso), i per un contingut mineral extremadament redu\xc3\xaft, incloent niningerita (MgS) i perryita (silicur de Fe-Ni). El tipus 4 designa condrites que es caracteritzen per abundants c\xc3\xb2ndrules que s'han transformat, en condicions suficients, per homogene\xc3\xaftzar les composicions d'olivines i recristal\xc2\xb7litzar la matriu de gra fi. Alguns dels grans de pirox\xc3\xa8 amb baix contingut en calci ser monocl\xc3\xadnics i exhibir macles polisint\xc3\xa8tiques.\n_START_SECTION_\nMineralogia\n_START_PARAGRAPH_\nAl meteorit s'hi han trobat 19 esp\xc3\xa8cies minerals reconegudes per l'Associaci\xc3\xb3 Mineral\xc3\xb2gica Internacional: alabandita, clinoenstatita, cohenita, cristobalita, daubreelita, diamant, enstatita, grafit, keilita, magnetita, niningerita, oldhamita, osbornita, quars, richterita, schreibersita, taenita, tridimita i troilita, a m\xc3\xa9s kamacita, martensita, olivina i minerals entre la s\xc3\xa8rie que formen l'albita i l'anortita. A m\xc3\xa9s es considera la localiat tipus de dues d'aquestes esp\xc3\xa8cies: la keilita i la niningerita, dos sulfurs, ja que el meteorit \xc3\xa9s el lloc on van ser descobertes."